Claus Sørensen fra Frederikshavn har pakket taskerne og vendt snuden mod Bornholm, for han skal med sin makker, som også hedder Claus, og båden Houdini til Bornholm. Her skal de deltage i Trolling Masters. En fiske-konkurrence, hvor det gælder om at få den største laks på krogen. - Jeg vil rigtig gerne have en personlig rekord, så ligger jeg godt til i konkurrencen. Den skal ligge over 21 kilo, men der er ikke så mange af dem desværre, siger Claus Sørensen. Konkurrencen starter onsdag den 27. april på Bornholm, men det var lige før, at nordjyden ikke var kommet afsted i år. Han fik nemlig konstateret tarmkræft i efteråret. Claus Sørensen blev opereret i januar og skal stadig igennem seks ugers kemoterapi, men han er i dag blevert erklæret rask. - Trolling Master er jo noget vi har set ekstra frem til i år. Vi har kunnet se i planlægningen af det med operationen og kemoen, at det hele kom til at passe, og at jeg på det her tidspunkt, skulle være frisk igen og klar til at fange en stor laks, så det er helt klart, at det har været motiverende, siger Claus Sørensen. Konkurren løber fra onsdag den 27 april til lørdag den 30. april og der deltager 368 teams fra hele landet

Referat:
Lystfisker Claus Søren fra Frederikshavn er i disse dage på vej til Bornholm for at deltage i Trolling Master, som er en fiskekonkurrence, hvor det gælder om at fange den største laks.